3 การประกอบธุรกิจ

3.1 ลักษณะของผลิตภัณฑ์

บริษัทประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนังวัวดิบหมักเกลือ
นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์ เพื่อให้ได้ผลิตภัณฑ์ที่มีคุณภาพ
คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง กระเป๋าหนัง
และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split

3.หนังฟอกกึ่งสำเร็จรูป (Wet Blue)

สินค้าของบริษัทส่วนใหญ่ ร้อยละ 90 ขายให้กับโรงงานผลิตรองเท้า
ซึ่งเป็นแบรนด์เนมชั้นนำของโลก

ซึ่งต้องการสินค้าที่มีคุณภาพสูง
ทำให้ต้องให้ความสำคัญในการผลิตทุกขั้นตอนอย่างละเอียดเพื่อที่จะสามารถ

แข่งขันกับผู้ผลิตหนังฟอกรายใหญ่จากต่างประเทศได้

สำหรับคู่แข่งในประเทศไทย การเข้ามาของผู้ประกอบการรายใหม่ของอุตสาหกรรมนี้ค่อนข้างลำบาก
เนื่องจากข้อจำกัดด้านสถานที่ตั้งโรงงาน ด้วยรัฐบาลได้ประกาศให้พื้นที่ในบริเวณถนนสุขุมวิท
กิโลเมตรที่ 30 และ กม. 34 - 35 ถนนสุขุมวิท
เป็นเขตประการอุตสาหกรรมฟอกหนังของจังหวัดสมุทรปราการ
ซึ่งสามารถตั้งโรงงานฟอกหนังครบวงจร และมีระบบการจัดการน้ำเสียที่ถูกต้อง
ไม่ก่อให้เกิดมลภาวะและทำลายสิ่งแวดล้อม รวมถึงน้ำเสียที่เกิดจากผลิต
พื้นที่ในบริเวณนี้ได้จับจองใช้เป็นโรงฟอกหนังมานานหลายสิบปี

3.2 การตลาดและภาวะการแข่งขัน

บริษัทอยู่ในตำแหน่งทางการตลาดที่มีความเฉพาะตัว ซึ่งโรงงานฟอกหนังอื่นๆ
ยากที่จะสามารเทียบเคียงได้ ด้วยการทำงานร่วมกับแบรนด์เนมและผู้ซื้อทั่วโลกทำให้
บรษัทสามารถก้าวทันแนวโน้มความต้องการล่าสุดของลูกค้าและสามารถสรรค์สร้างผลิตภัณฑ์หนังฟอกเพื่อตอบสนองต่อแนวโน้มความนิยมเหล่านั้นได้
โดยอาศัยแรงสนับสนุนและการกระตุ้นอย่างแข็งขันจากแบรนด์เนมระดับโลกเหล่านั้น
บริษัทได้คงรักษาความเป็นเลิศเช่นนี้ไว้อย่างต่อเนื่องเสมอมาและจะยังคงปรับปรุงให้ดียิ่งขึ้นไปตามลำดับ

การปรับปรุงกำลังการผลิตครั้งล่าสุดของบริษัทย่อมหมายความว่า
บริษัทจะสามารถผลิตได้มากขึ้นเพื่อตอบสนองความต้องการผลิตภัณฑ์หนังฟอกของบริษัท
ในกลุ่มสินค้าแบรนด์เนมระดับโลกต่างๆ ได้ดียิ่งขึ้น ผู้ซื้อรายสำคัญของบริษัท
ได้เน้นย้ำพันธะสัญญาว่าจะให้การสนับสนุนผลิตภัณฑ์หนังฟอกของบริษัทต่อไป ดังนั้น
เพื่อเป็นการตอบสนองต่อการเพิ่มศักยภาพการผลิตครั้งล่าสุดของบริษัท
ผู้ซื้อเหล่านี้จึงได้เริ่มพัฒนาสินค้าตัวใหม่ของตนขึ้นมา
ซึ่งเป็นที่ต้องการของตลาดในจำนวนมหาศาลถึงระดับที่บริษัท ไม่เคยผลิตให้ได้ในอดีตที่ผ่านมา
ด้วยทีมการตลาดที่เข้าพบปะหารือกับผู้ซื้อเหล่านี้ ณ สำนักงานใหญ่ของผู้ซื้อ
และด้วยสำนักงานตัวแทนของบริษัท
เองที่ตั้งอยู่ใกล้กับสำนักงานใหญ่และศูนย์กลางการปฏิบัติงานที่สำคัญของผู้ซื้อทั่วเอชีย ยุโรป
และสหรัฐอเมริกา ทำให้บริษัทสามารถทำงานอย่างใกล้ชิดมากขึ้นกับผู้ซื้อรายสำคัญ
เพื่อให้มั่นใจได้ว่าผลิตภัณฑ์หนังฟอกของบริษัท
มีการพัฒนาอย่างไม่หยุดยั้งและมีปริมาณการผลิตที่เพียงพอ

ในการจัดจำหน่ายผลิตภัณฑ์หนังฟอกนั้น
บริษัททำหน้าที่เป็นผู้ประสานงานและดำเนินการจากสำนักงานใหญ่ซึ่งตั้งอยู่ในประเทศไทย
ด้วยตำแหน่งที่ตั้งที่อยู่ในใจกลางประเทศไทย
บริษัทสามารถจัดส่งผลิตภัณฑ์หนังฟอกของตนให้กับโรงงานผลิตเครื่องหนังต่างๆ
ของผู้ซื้อในภูมิภาคเอเชียตะวันออกเฉียงใต้และจีนตอนใต้ได้ บริษัท ซีพีแอล อินเตอร์เนชั่นแนล
จำกัด ซึ่งตั้งอยู่ ในเมืองกวางโจว ประเทศจีน
สามารถตอบสนองความต้องการของโรงงานผลิตเครื่องหนังต่างๆ
ที่อยู่ทางฝั่งตะวันออกไกลในตอนเหนือของประเทศจีนได้

ลูกค้าในประเทศรายใหญ่ คือ โรงงานผลิตรองเท้า
ซึ่งจดทะเบียนในตลาดหลักทรัพย์แห่งประเทศไทย อาทิเช่น บมจ. แพนเอเซียฟุตแวร์ , บริษัท
ฟุตแวร์เทค จำกัด, บริษัทยูเนียนฟุตแวร์ จำกัด, บริษัท ยูเนียน ชูร์ จำกัด และ
บมจ.บางกอกรับเบอร์ เป็นต้น มีการสั่งซื้ออย่างสม่ำเสมอ และ มีความสัมพันธ์มาช้านานกับบริษัท
ทำให้เข้าใจนโยบายการสั่งซื้อ และการใช้สินค้า เป็นการได้เปรียบคู่แข่งขัน สำหรับปี 2548
สัดส่วนยอดขายในประเทศคิดเป็น ร้อยละ 50.79 จากยอดขายทั้งหมด

ลูกค้าต่างประเทศ ส่วนใหญ่อยู่ในประเทศจีน เวียดนาม ฮ่องกง และ อินโดนีเซีย
เป็นลูกค้าที่มีการติดต่อซื้อขายกันมานาน
ส่วนใหญ่เป็นโรงงานรับจ้างผลิตรองเท้าตามคำสั่งซื้อของบริษัทเจ้าของยี่ห้อรองเท้า สำหรับปี 2548
สัดส่วนยอดขายต่างประเทศคิดเป็น ร้อยละ 49.21 จากยอดขายทั้งหมด

3.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป
บริษัทเป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นการบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีนำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์ มีกำลังการผลิตดังนี้

หน่วย / ตารางฟุต

  -----------------------------------------------------------------------
  กำลังการผลิตเต็มที่ ร้อยละ กำลังการผลิตจริง ร้อยละ

  หนังผิว (CN) 27,000,000 90.00 21,426,850 93.49

  หนังท้อง (CS) 3,000,000 10.00 1,490,897 6.51

  รวม 30,000,000 100.00 22,917,747 100.00

  อัตราการใช้กำลังการผลิต 76.39
  -----------------------------------------------------------------------

ความน่าเชื่อถือ การส่งมอบหนังฟอกที่สมบูรณ์ถูกต้องตั้งแต่แรก
และการส่งมอบภายในกำหนดเวลาอันรวดเร็วยิ่งขึ้น
ยังคงเป็นกุญแจสู่ความสำเร็จในธุรกิจโรงงานฟอกหนังสมัยใหม่
ดูเหมือนว่านับจากหนังฟอกสำหรับกิจกรรมกีฬาซึ่งเป็นผลิตภัณฑ์พื้นฐาน
ไปจนถึงหนังฟอกสีน้ำตาลที่ใช้กันในโอกาสที่ไม่เป็นทางการ
ต่างล้วนเป็นแนวโน้มการผลิตของโรงงานฟอกหนังใดก็ตาม ที่ผลิตเพื่อป้อนให้แก่แบรนด์เนมระดับโลก
นอกเหนือจากความน่าเชื่อถือแล้ว
การผสมผสานผลิตภัณฑ์อย่างลงตัวก็เป็นความต้องการพื้นฐานอีกประการหนึ่ง นอกจากนี้
เนื่องจากโรงงานฟอกหนังต่างๆ มีประสิทธิภาพในการผลิตมากขึ้นเรื่อยๆ
จึงมีแนวโน้มว่าหากราคาหนัง

ฟอกไม่ลดต่ำลงกว่าที่เป็นอยู่ ก็น่าจะคงที่อยู่ในระดับปัจจุบันอย่างใดอย่างหนึ่ง

เพื่อการสนับสนุนความน่าเชื่อถือ
นอกเหนือจากการได้รับการรับรองมาตรฐานจากองค์กรระดับโลกต่างๆ อาทิ ISO, Satra, SGS,
และ ฯลฯ แล้ว บริษัทยังได้นำ Visual Aids
เข้ามาใช้เพื่อให้หนังฟอกที่อยู่ในสายการผลิตถูกส่งต่อไปตามขั้นตอนต่างๆ อย่างราบรื่น
สิ่งนี้เป็นหนทางหนึ่งที่นำไปสู่ Lean Manufacturing

เพื่อให้ก้าวทันต่อแนวโน้มการเปลี่ยนแปลง
บริษัทได้นำระบบคอมพิวเตอร์มาใช้เพื่อติดตามการผลิตหนังฟอกล็อตต่างๆ ให้ตรงตามเวลาปัจจุบัน
โดยมีความละเอียดของประสิทธิภาพสูงสุดเท่าที่มนุษย์สามารถจะทำได้
มีการแบ่งส่วนงานการผลิตออกเป็นกลุ่มๆ
เพื่อให้แน่ใจได้ว่าคุณภาพหนังฟอกที่ส่งจากกลุ่มหนึ่งไปยังอีกกลุ่มหนึ่งได้รับการดูแลอย่างต่อเนื่อง
อีกทั้งยังช่วยเพิ่มประสิทธิภาพในการควบคุมการผลิตหนังฟอกแต่ละล็อตที่ผ่านกระบวนการผลิตด้วย
มาตรการทั้งหมดนี้ ดำเนินการเพื่อประหยัดเวลาและต้นทุน
ด้วยจุดประสงค์เพื่อให้หนังฟอกในสายการผลิตสามารถเปลี่ยนสภาพเป็นหนังฟอกที่ขายได้ภายในเวลาที่เร็วที่สุดเท่าที่จะเป็นไปได้
และเมื่อนำส่งให้แก่ผู้ซื้อ หนังฟอกเหล่านั้นจะมีโอกาสน้อยลงที่จะถูกส่งกลับมาเพื่อแก้ไข
จากการดำเนินการผลิตด้วยรูปแบบเช่นนี้ทำให้บริษัทสามารถประหยัดค่าใช้จ่ายได้เป็นจำนวนมากและอย่างมีนัยสำคัญ
ซึ่งเกิดขึ้นพร้อมกับการที่บริษัทกำลังปรับปรุงประสิทธิภาพการดำเนินงานอย่างต่อเนื่อง

โรงงานฟอกหนังต่างๆ ที่ผลิตหนังฟอกเพื่อป้อนให้กับแบรนด์เนมต่างๆ โดยเฉพาะนั้น
ต่างพัฒนาประสิทธิภาพของตนไปจนถึงระดับสูงสุดแล้ว
สิ่งนี้เป็นเหตุผลว่าทำไมแบรนด์เนมเหล่านั้นจึงยังคงตั้งเงื่อนไขให้ซัพพลายเออร์พัฒนาประสิทธิภาพยิ่งๆ
ขึ้นไปอีก ด้วยการเริ่มต้นของความมีประสิทธิภาพ
สิ่งที่ตามมาคือการประหยัดต้นทุนจำนวนมากซึ่งจะสามารถช่วยรักษาราคาหนังฟอกให้อยู่ในระดับปัจจุบันได้
ซึ่งเป็นสิ่งที่แบรนด์เนมต่างๆ ต้องการให้เกิดขึ้น
และแบรนด์เนมเหล่านั้นจะเลือกทำการค้ากับโรงงานฟอกหนังที่สามารถรักษาระดับราคาหนังฟอกของตนไว้ได้ด้วยการประหยัดต้นทุนการผลิต
มิใช่ด้วยการประหยัดค่าใช้จ่ายแล้วทำให้คุณภาพฟอกลดลง ซึ่งแนวคิดนี้ตรงกับนโยบายของCPL
ที่ต้องการปรับปรุงองค์กรให้มีประสิทธิภาพมากขึ้น

หนังฟอกที่ผลิตของบริษัม ยังคงได้รับการรับประกันว่าไม่เป็นอันตรายต่อสิ่งแวดล้อม
ซึ่งเป็นเหตุผลหนึ่งว่าทำไมบริษัทยังคงเติบโตอยู่ ด้วยการได้รับการรับรองจากสถาบันระดับโลกต่างๆ
และด้วยประสิทธิภาพและความน่าเชื่อถือที่เพิ่มขึ้น ทำให้แบรนด์เนมต่างๆ
มีความมั่นใจและจะสนับสนุนหนังฟอกของบริษัทอย่างมั่นคงมากขึ้น
ดังนั้นบริษัทจึงสามารถก้าวไปข้างหน้าสู่ปี 2549 ด้วยความแข็งแกร่งยิ่งขึ้น

(ข) ผลกระทบต่อสิ่งแวดล้อม

อุตสาหกรรมฟอกหนัง เป็นอุตสาหกรรมที่ก่อให้เกิดปัญหาด้านมลภาวะ สิ่งแวดล้อม ด้านน้ำเสีย
ซึ่งต้องมีบำบัดน้ำเสียเหล่านี้อย่างถูกวิธีก่อนปล่อยทิ้ง ค่าใช้จ่ายเกี่ยวกับการสร้างระบบบำบัดน้ำเสีย
ต้องมีเงินลงทุนสูงและมีค่าใช้จ่ายมาก ทำเลที่ตั้งบริษัทอยู่ในเขตประกอบการอุตสาหกรรมฟอกหนัง
และเป็นสมาชิกของสมาคมอุตสาหกรรมฟอกหนัง
ทำให้ต้องปฏิบัติตามระเบียบปฏิบัติของสมาคมฟอกหนังที่กำหนดไว้ คือ
ก่อนที่จะทำการปล่อยน้ำเสียลงในทางสาธารณะต้องมีการบำบัด,
ปรับสภาพน้ำให้ดีขึ้นในระดับหนึ่งเสียก่อน และมีการตรวจสอบสภาพน้ำเสียในบ่อบำบัดอย่างสม่ำเสมอ
ซึ่งเป็นการให้ความสำคัญกับน้ำเสียที่ปล่อยออกจาก

โรงงานสู่ที่สาธารณะ

ในหลายปีที่ผ่านมา กระแสอนุรักษ์สิ่งแวดล้อมได้ขยายวงกว้างไปทั่วโลก ส่งผลให้มีผู้ผลิตสารเคมี

สำหรับอุตสาหกรรมต่าง ๆ จากทั่วทุกมุมโลก พยายามคิดค้นเคมีภัณฑ์ใหม่ ๆ ที่ใช้แล้ว
สามารถลดปัญหา

มลภาวะสิ่งแวดล้อม ตลอดจนไม่ก่อให้เกิดปัญหาด้านสุขภาพ และเป็นอันตรายต่อผู้ใช้ และผู้บริโภค

สินค้าของบริษัทฯ คือ หนังฟอกชนิดต่าง ๆ
ที่ใช้เป็นวัตถุดิบในการผลิตในการผลิตรองเท้ากีฬาชั้นนำของโลก เช่น Nike , adidas,
Timberland ซึ่งให้ความสำคัญกับ สภาวะแวดล้อมโลก และเรื่องสิทธิมนุษยชน เป็นอย่างมาก
จะเห็นได้จากระบบมาตราฐานต่าง ๆ ที่กำหนดเพื่อที่จะได้เป็นพันธมิตรทางการค้ากับ
แบร์ดชั้นนำดังกล่าวนั้น ต้องผ่านการทดสอบอย่างมากมาย เกี่ยวกับสิ่งแวดล้อม และ สิทธิมนุษยชน